ਨਤਾਲੀਆ ਗੋਂਚਾਰੋਵਾ

ਨਤਾਲੀਆ ਸਰਗੀਏਵਨਾ ਗੋਂਚਾਰੋਵਾ (Russian: Ната́лья Серге́евна Гончаро́ва; IPA: [nɐˈtalʲjə sʲɪrˈɡʲejɪvnə ɡəntɕɐˈrovə]; 4 ਜੂਨ 1881 – 17 ਅਕਤੂਬਰ 1962) ਇੱਕ ਰੂਸੀ ਐਵਾਂ ਗਾਰਦ ਕਲਾਕਾਰ, ਪੇਂਟਰ, ਕਾਸਟਿਊਮ ਡਿਜ਼ਾਇਨਰ, ਲੇਖਕ, ਚਿੱਤਰਕਾਰ, ਅਤੇ ਸੈੱਟ ਡਿਜ਼ਾਇਨਰ ਸੀ। ਉਸ ਦੀ ਗ੍ਰੇਟ-ਆਂਟ ਨਤਾਲੀਆ ਨਿਕੋਲਾਏਵਨਾ ਗੋਂਚਾਰੋਵਾ, ਕਵੀ ਅਲੈਗਜ਼ੈਂਡਰ ਪੁਸ਼ਕਿਨ ਦੀ ਪਤਨੀ ਸੀ।

 ਜੀਵਨ ਤੇ ਕੰਮ 
ਨਤਾਲੀਆ ਸਰਗੀਏਵਨਾ ਗੋਂਚਾਰੋਵਾ ਤੁਲਾ ਗਵਰਨਨੇਟ ਵਿੱਚ 4 ਜੂਨ 1881 ਨੂੰ ਹੋਇਆ ਸੀ, ਜਿਥੇ ਉਸ ਦੇ ਪਿਤਾ, ਉਘੇ ਆਰਕੀਟੈਕਟ ਅਤੇ ਗਣਿਤ ਵਿਗਿਆਨੀ ਸੇਰਗੇਈ ਗੋਂਚਾਰੋਵਾ ਦੀ ਜਾਗੀਰ ਸੀ।"Natalia Goncharova" , National Gallery of Australia, Retrieved 24 May 2015. 1891 ਵਿੱਚ ਪਰਿਵਾਰ ਮਾਸਕੋ ਚਲੇ ਗਿਆ। 1901 ਵਿੱਚ ਉਹ ਪੇਟਿੰਗ, ਸਕਲਪਚਰ ਅਤੇ ਆਰਕੀਟੈਕਚਰ ਦੇ ਮਾਸਕੋ ਸਕੂਲ ਵਿੱਚ ਦਾਖਲ ਹੋ ਗਈ ਜਿਥੇ ਉਸ ਦੀ ਮੁਲਾਕਾਤ ਮਿਖਾਇਲ ਲਾਰੀਓਨੋਵ, ਜਿਹੜਾ ਉਸੇ ਕਲਾ ਸਕੂਲ ਦਾ ਵਿਦਿਆਰਥੀ ਸੀ, ਨਾਲ ਹੋਈ। ਜਲਦੀ ਹੀ ਉਹਨਾਂ ਨੇ ਜ਼ਿੰਦਗੀ ਭਰ ਦਾ ਰਿਸ਼ਤਾ ਬਣਾ ਲਿਆ।"Наталия Гончарова."Михаил Ларионов и Наталия Гончарова". 

ਲਾਰੀਓਨੋਵ ਅਤੇ ਗੋਂਚਾਰੋਵਾ ਦੋ ਮਹੱਤਵਪੂਰਨ ਰੂਸੀ ਕਲਾਤਮਕ ਗਰੁੱਪਾਂ ਇੱਟ ਦਾ ਗੋਲਾ (1909-1911) ਅਤੇ ਹੋਰ ਵੀ ਇਨਕਲਾਬੀ ਗਧੇ ਦੀ ਪੂਛ (1912–1913) ਦੇ ਸੰਸਥਾਪਕ ਮੈਂਬਰ ਸਨ।The Museum of Modern Art (2010).  ਗਧੇ ਦੀ ਪੂਛ ਦੀ ਸਿਰਜਣਾ ਜਾਣ ਬੁੱਝ ਕੇ ਯੂਰਪੀ ਕਲਾ ਪ੍ਰਭਾਵ ਤੋਂ ਛੁਟਕਾਰਾ ਅਤੇ ਆਧੁਨਿਕ ਕਲਾ ਦੇ ਇੱਕ ਸੁਤੰਤਰ ਰੂਸੀ ਸਕੂਲ ਦੀ  ਸਥਾਪਨਾ ਦੇ ਤੌਰ 'ਤੇ ਕੀਤੀ ਗਈ ਸੀ। ਪਰ, ਰੂਸੀ ਭਵਿੱਖਵਾਦ ਦਾ ਪ੍ਰਭਾਵ ਗੋਂਚਾਰੋਵਾ ਦੇ ਬਾਅਦ ਵਾਲੇ ਚਿੱਤਰਾਂ ਵਿੱਚ ਬੜਾ ਪ੍ਰਤੱਖ ਹੈ। ਸ਼ੁਰੂ ਵਿੱਚ ਆਈਕਾਨ ਪੇਟਿੰਗ  ਅਤੇ ਜਾਤੀਗਤ ਰੂਸੀ ਲੋਕ-ਕਲਾ ਦੇ ਪੁਰਾਤਨਵਾਦ ਦੇ ਨਾਲ ਵਿਅਸਤ, ਗੋਂਚਾਰੋਵਾ, ਸਾਈਕਲਸਵਾਰ ਵਰਗੀਆਂ ਅਤੇ ਉਸ ਦੇ ਬਾਅਦ ਵਿੱਚ ਉਸਦੀਆਂ ਰੇਅਨਿਸਟ ਕ੍ਰਿਤੀਆਂ ਕਰਕੇ ਉਹ ਆਪਣੇ ਭਵਿੱਖਵਾਦੀ ਕੰਮ ਲਈ ਰੂਸ ਵਿੱਚ ਪ੍ਰਸਿੱਧ ਹੋ ਗਈ। ਮਾਸਕੋ ਭਵਿੱਖਵਾਦੀਆਂ ਦੇ ਆਗੂ ਹੋਣ ਦੇ ਨਾਤੇ, ਉਹਨਾਂ ਨੇ ਆਪਣੇ ਇਤਾਲਵੀ ਹਮਰੁਤਬਾ ਹਸਤੀਆਂ ਵਾਂਗ ਹੀ ਉਕਸਾਊ ਭਾਸ਼ਣ ਸ਼ਾਮਾਂ ਦਾ ਆਯੋਜਨ ਕੀਤਾ। ਗੋਂਚਾਰੋਵਾ ਗ੍ਰਾਫਿਕ ਡਿਜ਼ਾਇਨ-ਲਿਖਣ ਅਤੇ ਇੱਕ ਕਿਤਾਬ ਨੂੰ ਭਵਿੱਖਵਾਦੀ ਸ਼ੈਲੀ ਵਿੱਚ ਸਚਿੱਤਰ ਬਣਾਉਣ ਦੇ ਕੰਮ ਵਿੱਚ ਵੀ ਸ਼ਾਮਲ ਸੀ।

ਉਸਨੇ Salon d'Automne (Exposition de L'art Russe) ਵਿਖੇ 1906 ਤੋਂ ਨੁਮਾਇਸ਼ ਲਾਉਣੀ ਸ਼ੁਰੂ ਕੀਤੀ।Exposition de l'art russe 1906 ; salon-automne.com

ਗੋਂਚਾਰੋਵਾ Der Blaue Reiter avant-garde ਗਰੁੱਪ ਦੀ 1911 ਵਿੱਚ ਇਸ ਦੀ ਸਥਾਪਨਾ ਦੇ ਸਮੇਂ ਤੋਂ ਹੀ ਮੈਂਬਰ ਸੀ। 1915 ਵਿੱਚ  ਉਸ ਨੇ Geneva ਵਿੱਚ ਬੈਲੇ ਕਾਸਟਿਊਮ ਅਤੇ ਸੈੱਟ ਡੀਜ਼ਾਈਨ ਕਰਨਾ ਸ਼ੁਰੂ ਕਰ ਦਿੱਤਾ।1915 ਵਿੱਚ ਉਸ ਨੇ ਡਿਜ਼ਾਈਨਾਂ ਦੀ ਇੱਕ ਲੜੀ —Six Winged Seraph, Angel''', St. Andrew, St. Mark, Nativity, ਅਤੇ ਹੋਰ— ਤੇ ਸਰਗੇਈ ਡਿਆਘੀਲੇਵ ਨੂੰ ਕਮਿਸ਼ਨਡ ਇੱਕ ਬੈਲੇ (ਜਿਸ ਦਾ ਸਿਰਲੇਖ ਲਿਟਰਜੀ ਰੱਖਿਆ ਜਾਣਾ ਸੀ) ਲਈ ਕੰਮ ਸ਼ੁਰੂ ਕਰ ਦਿੱਤਾ।ਇਸ ਪ੍ਰੋਜੈਕਟ ਲਈ ਇਗੋਰ ਸਟਰਾਵਿੰਸਕੀ ਨੂੰ ਗੀਤ ਕੰਪੋਜ਼ ਕਰਨ ਲਈ ਬੁਲਾਇਆ ਗਿਆ ਸੀ ਅਤੇ ਇਸ ਵਿੱਚ  ਲਾਰੀਓਨੋਵ ਅਤੇ Léonide Massine ਵੀ ਸ਼ਾਮਿਲ ਸਨ, ਪਰ ਇਹ ਬੈਲੇ ਨੇਪਰੇ ਨਾ ਚੜ੍ਹ ਸਕਿਆ। Norton, Leslie. ਗੋਂਚਾਰੋਵਾ 1921 ਵਿੱਚ ਪੈਰਿਸ ਚਲੀ ਗਈ, ਜਿੱਥੇ ਉਸ ਨੇ ਸਰਗੇਈ ਡਿਆਘੀਲੇਵ ਦੀ ਬੈਲੇ ਰੂਸੇ ਕੰਪਨੀ ਦੇ ਸਟੇਜ ਸੈੱਟ ਡੀਜ਼ਾਈਨ ਕੀਤੇ। ਉਸ ਨੇ 1921 ਵਿੱਚ ਸੈਲੂਨ d'Automne ਵਿਖੇ ਪਰਦਰਸ਼ਨੀ ਲਾਈ, ਅਤੇ ਸੈਲੂਨ des Tuileries ਅਤੇ ਸੈਲੂਨ des Indépendants ਵਿਖੇ ਨਿਯਮਿਤ ਹਿੱਸਾ ਲਿਆ।

ਗੋਂਚਾਰੋਵਾ ਨੇ 1922 ਅਤੇ 1926 ਵਿਚਕਾਰ ਰੂ ਵਿੰਸੇਟ, ਪੈਰਿਸ ਵਿਖੇ Marie Cuttoli ਦੀ ਦੁਕਾਨ, ਮੈਸਨ ਮਿਰਬੋਰ ਲਈ ਫੈਸ਼ਨ ਡਿਜ਼ਾਈਨ ਤਿਆਰ ਕੀਤੇ। ਉਸ ਸੁਹਣੀ ਕਢਾਈ ਵਾਲੇ ਅਤੇ appliquéd ਪਹਿਰਾਵਾ ਡਿਜ਼ਾਈਨ, ਰੂਸੀ ਲੋਕ ਕਲਾ, ਬਿਜ਼ੰਤੀਨੀ ਮੋਜੈਕ ਅਤੇ ਬੈਲੇ Russes ਲਈ ਉਸ ਦੇ  ਕੰਮ ਤੋਂ ਬੇਹੱਦ ਪ੍ਰਭਾਵਿਤ ਸੀ।Lussier, Suzanne (2006). "Evening dress by Natalia Goncharova for Myrbor". 

1938 ਵਿੱਚ ਗੋਂਚਾਰੋਵਾ ਫ਼ਰਾਂਸ ਦੀ ਨਾਗਰਿਕ ਬਣ ਗਈ।"Natalia Goncharova" , Solomon R. Guggenheim Museum, Retrieved 24 May 2015. 1955 ਵਿੱਚ ਉਸਨੇ ਅਤੇ ਲਾਰੀਓਨੋਵ ਨੇ ਅਖੀਰ ਵਿਆਹ ਕਰਵਾ ਲਿਆ।

 ਮੌਤ 
ਫ਼ਰਾਂਸ ਦੇ ਪੈਰਿਸ ਸ਼ਹਿਰ ਵਿੱਚ 17 ਅਕਤੂਬਰ, 1962 ਨੂੰ ਗੋਂਚਾਰੋਵਾ ਦੀ ਮੌਤ ਹੋ ਗਈ।

 ਵਿਰਾਸਤ 
ਗੋਂਚਾਰੋਵਾ ਦੀਆਂ ਕਲਾ ਕ੍ਰਿਤਾਂ ਅਨੇਕ ਜਨਤਕ ਸੰਸਥਾਵਾਂ ਵਿੱਚ ਮਿਲ ਸਕਦੀਆਂ ਹਨ, ਜਿਹਨਾਂ ਵਿੱਚ ਇਹ ਵੀ ਹਨ:
 ਮਿਊਜੀਅਮ ਮਾਡਰਨ ਆਰਟ  
 Museum of New Zealand Te Papa Tongarewa"Goncharova, Natalia" . 
 ਟੇਟ"Natalya Goncharova" . 
 ਇਸਰਾਇਲ ਮਿਊਜੀਅਮ "Natalia Goncharova". 

 ਕਲਾ ਬਾਜ਼ਾਰਸਾਈਕਲਿਸਟ 
18 ਜੂਨ, 2007 ਨੂੰ ਗੋਂਚਾਰੋਵਾ ਦੀ 1909 ਪੇਟਿੰਗ ਸੇਬ ਤੋੜਨਾ, ਕ੍ਰਿਸਟੀ ਵਿਖੇ 9.8 ਮਿਲੀਅਨ ਅਮਰੀਕੀ ਡਾਲਰ ਤੇ ਨਿਲਾਮ ਕੀਤੀ ਗਈ ਸੀ, ਜੋ ਕਿਸੇ ਵੀ ਔਰਤ ਕਲਾਕਾਰ ਦੇ ਲਈ ਇੱਕ ਰਿਕਾਰਡ ਦੀ ਸਥਾਪਨਾ ਹੈ।"Who Was Natalia Goncharova?"  ਉਹ ਅਜੇ ਵੀ ਨਿਲਾਮੀਆਂ ਵਿਖੇ ਸਭ ਤੋਂ  ਮਹਿੰਗੀ ਔਰਤ ਕਲਾਕਾਰ ਹੈ
ਅਤੇ ਲੰਡਨ ਵਿੱਚ ਦੋ-ਸਾਲਾ ਰੂਸੀ ਕਲਾ ਹਫ਼ਤਿਆਂ ਦੌਰਾਨ ਰੂਸੀ ਕਲਾ ਨੀਲਾਮੀ ਵਿੱਚ ਉਸ ਦਾ ਕੰਮ ਰੱਖਿਆ ਜਾਂਦਾ ਹੈ।

ਨਵੰਬਰ 2007 ਵਿੱਚ Bluebells, (1909),  £3.1 ਮਿਲੀਅਨ ($6.2 ਮਿਲੀਅਨ) ਵਿੱਚ ਵਿਕੀ।Artist Dossier: Natalia Goncharova ਰਿਕਾਰਡ, ਇੱਕ ਸਾਲ ਬਾਅਦ ਅੱਪਡੇਟ ਹੋ ਗਿਆ ਜਦੋਂ ਗੋਂਚਾਰੋਵਾ ਦੀ 1912 ਸਟਿੱਲ ਲਾਈਫ਼ ਫੁੱਲ (ਜੋ ਪਹਿਲਾਂ Guillaume Apollinaire ਦੇ ਭੰਡਾਰ ਦਾ ਹਿੱਸਾ ਸੀ) $ 10.8 ਮਿਲੀਅਨ ਵਿੱਚ ਵਿਕੀ।Vogel, Carol (2008-06-25). 

ਨਤਾਲਿਆ ਗੋਂਚਾਰੋਵਾ ਦੀ ਅਸਟੇਟ ਵਿੱਚ ਕਾਪੀਰਾਈਟ ਦਾ ਸੰਚਾਲਨ ADAGP, ਪੈਰਿਸ ਕਰਦੀ ਹੈ।

 ਹਵਾਲੇ 

 ਬਾਹਰੀ ਲਿੰਕ 
 Great Soviet Encyclopedia 
 Information on Goncharova
 Natalia Goncharova Website 
 "The Art of Natalia Goncharova" , Grinnell College''

ਸ਼੍ਰੇਣੀ:ਜਨਮ 1881
ਸ਼੍ਰੇਣੀ:ਮੌਤ 1962
ਸ਼੍ਰੇਣੀ:ਚਿੱਤਰਕਾਰ
ਸ਼੍ਰੇਣੀ:ਲੇਖਕ
ਸ਼੍ਰੇਣੀ:ਨਾਰੀ ਚਿੱਤਰਕਾਰ